|  |
| --- |
| **Стандард 7: Квалитет наставника и сарадника**  Квалитет наставника и сарадника обезбеђује се пажљивим планирањем и избором на основу јавног поступка, стварањем услова за перманентну едукацију и развој наставника и сарадника и провером квалитета њиховог рада у настави. |
| Поступак и услови за избор наставника и сарадника су унапред утврђени, јавни су и дефинисани општим правним актима и то: Законом о високом образовању, Статутом Школе и Правилником за избор у звање наставника. Поступак и услови за избор наставника и сарадника су са једне стране доступни оцени стручне и шире јавности, а са друге стране су предмет периодичне провере и усавршавања, што показује велики број новина које су инкорпориране у Закон о високом образовању, и у Правилнику о ближим условима за избор у звање наставника на Школи.  Школа се приликом избора у наставничка звања придржава Препорука које је донео Национални савет за високо образовање и у дужем временском периоду настоји да унапреди Критеријуме за стицање звања наставника на Школи у којем су утврђени јединствени минимални услови за стицање звања наставника, у циљу дефинисања сопствених (интерних) стандарда за изборе у звања наставника на Школи.  Школа се приликом избора наставника и сарадника у звања придржава прописаних услова и поступака који су дефинисани законом и општим актима Школе. Сходно поступку избора у звања наставника по овом правилнику, Школа по истом поступку спроводи и избор у звање сарадника.  Сви наставници који се бирају у звање наставника на Школи се бирају у исто сходно условима који је дефинисао Правилник о ближим условима за избор у звање наставника на Школи, који поред општих услова, дефинише обавезне (наставни рад и научноистраживачки рад) и изборне услове (стручно-професионални допринос, допринос у академској и широј заједници и сарадња са другим високошколским и научноистраживачким установама у земљи и иностранству) неопходне за избор у звање.  Основ за вредновање научне активности наставника и сарадника је дефинисан Правилником о поступку и начину вредновања и квантитативном исказивању научноистраживачких резултата истраживача (Службени гласник РС бр. 24/2016 и 21/2017) којим се врши вредновање научних радова на основу важеће категоризације часописа.  Као један од показатеља настојања Школе да се приликом избора у наставничка звања инсистира на научној и педагошкој активности наставног особља су и дефинисани минимални услови Правилником о ближим условима за избор у звање наставника на Шкли.  Школа систематски прати и подстиче научну и педагошку активност наставника и сарадника, обезбеђује њихов квалитет континуираним планирањем и проверава квалитет њиховог рада у настави. Капацитет Школе у кадровским ресурсима за квалитетно обављање наставне, научноистраживачке, стручне и здравствене делатности може се сагледати кроз податке о броју, звању и статусу ангажовања наставника датих у табели (Табела 7.1).  **б) Анализа слабости и повољних елемената**  Анализа слабости и повољних елемената је урађена од стране Комисије за обезбеђење квалитета и декана Факултета у два корака.  У првом кораку су кроз Браинсторминг сесију генерисани кључни елементи квалитета према SWOT категоријама процене (**S**trengths / Предности; **W**eaknesses / Слабости; **O**pportunities / Могућности; **T**hreats / Опасности.  У другом кораку су претходно идентификовани кључни елементи квалитета потом, кроз Дискусија сесију, извредновани по значају: (+++) високо значајно; (++) средње значајно; (+) мало значајно; (0) без значајности.  У оквиру Анализе слабости и повољних елемената, у даљем тексту се презентује **SWOT анализа** одабраног елемента: **Дугорочна политика селекције наставничког и истраживачког подмлатка**   |  |  | | --- | --- | | ***Интерна анализа*** | ***Екстерна анализа*** | | **Strengths (Снаге)**  Јавност поступка и услова за избор наставника и сарадника. Усаглашеност критеријума за избор са Стандардом који је прописао Национални савет за високо образовање. +++  На Факултету постоји солидна база студената, односно довољан број успешних студената из које је могуће селектовати будући сараднички, наставнички и истраживачки подмладак ++  У оквиру уписаних студената има веома успешних студената, односно студената са великим просеком, +++ | **Weaknesses (Слабости)** | | **Opportunities (Могућности)**  Могућност постизања споразума са селектованим свршеним студентима Факултета на:   * ОАС у погледу наставка њиховог даљег школовања на студијским програмима МАС Факултета ради њиховог укључивања у наставу као сарадника у настави, * МАС у погледу наставка њиховог даљег школовања на докторским студијама, ради њиховог укључивања у наставу као асистената +++   Могућност селектовања младог кадра из редова студената докторских студија чија реализација почиње од школске 2020/2021. +++ | **Threats (Опасности)**  Постоји опасност да најуспешнији студенти Факултета, који испуњавају критеријуме за избор у звање сарадника и њихово ангажовање у наставним активностима Факултета на пословима сарадника (асистента или сарадника у настави), имају друге планове или амбиције+++  Одлазак најбољих студената, тј. одлазак потенцијалног младог кадра, ван земље. +++ |   **в)** **Предлози за побољшање и планиране мере**  **У циљу поспешења дугорочне политике селекције наставничког подмлатка из реда постојећих студената завршне године, посебно студената мастер студија, предузети адекватне мере које би се састојале у томе да се уведе редовна пракса да се непосредно пред крај школске године обави разговор са студентима мастер студија, који имају висок просек, и да им се том приликом предоче могућности и услови евентуалног њиховог ангажовања у настави.** |
| [Табела 7.1](../Tabele/Tabela%207.1.docx). Преглед броја наставника по звањима и статус наставника у високошколској установи (радни однос са пуним и непуним радним временом, ангажовање по уговору)  [Tабела 7.2](../Tabele/Tabela%207.2.doc). Преглед броја сарадника и статус сарадника у високошколској установи (радни однос са пуним и непуним радним временом, ангажовање по уговору) |
| [Прилог 7.1](../Prilozi/Прилог%205.3%20а%20Правилник%20о%20избору%20наставника.pdf). Правилник о избору наставника и сарадника  [Прилог 7.2](../Prilozi/Prilog%207.2.doc). Однос укупног броја студената (број студената одобрен акредитацијом помножен са бројем година трајања студијског програма) и броја запослених наставника на нивоу установе |