|  |
| --- |
| **Стандард 4: Квалитет студијског програма**  Квалитет студијског програма обезбеђује се кроз праћење и проверу његових циљева, структуре, радног оптерећења студената, као и кроз осавремењивање садржаја и стално прикупљање информација о квалитету програма од одговарајућих друштвених институција. |
| **ОСС Струковни физиотерапеут, 3 године, 40 студената, 180 ЕСПБ, Медицинске науке науке**  Квалитет студијског програма обезбеђује се кроз праћење и проверу његових циљева, структуре, радног оптерећења студената, као и кроз осавремењивање садржаја и стално прикупљање информација о квалитету програма од одговарајућих друштвених институција.  Школа редовно и систематски прати, проверава и по потреби, коригује:   * циљеве студијских програма и њихову усклађеност са циљевима високошколске установе; * структуру и садржај студијских програма у погледу односа општеобразовних, научно и стручно-апликативних и теоријско- методолошких дисциплина; * радно оптерећење студената мерено бројем ЕСПБ бодова;исходе и стручност које добијају студенти када заврше студије и могућности запошљавања и даљег школовања.   Сви студијски програми Школе имају јасно дефинисану сврху, са јасно дефинисаним и објашњеним општим и специфичним циљевима, исходима учења и компетенцијама које се стичу. Сврха студијских програма се огледа у: ефикасном студирању, вишем нивоу стручне и научне компетентности дипломираних студената као општем друштвеном и националном интересу, усклађивању наставног програма са програмима европских високошколских институција које се баве образовањем (са аспекта квалитета, обима и методолошког приступа), што омогућава већу мобилности студената и наставника, увођењу стандарда у процес вредновања знања, вештинама и стручним компетенцијама које су упоредиве са стандардима Европске уније, што обезбеђује равноправност студената са својим колегама на европском простору.  Сви студијски програми су целовити, свеобухватни и заснивају се на најновијим стручним сазнањима у области. Такође, доказана је усаглашеност са сличним акредитованим програмима у земљама Европске уније. Студијски програми промовишу принципе који су општеприхваћени од стране академских заједница у развијеним земљама: рационализација и модуларизација наставних програма, имплементација ЕСПБ, увођење нових типова наставе и нових метода наставног процеса, инсистирање на континуираном раду студената, увођење механизама контроле квалитета наставних програма и метода наставног процеса, учешће студената као партнера у образовном процесу.  Даље, студијски програми су усклађени и са директивом 85/432/EEC (односи се на координацију услова датих законом, регулативом и административним актима) и са директивом [2005/36 ЕС](file:///C:\Users\Natasa%20Ljeskovic\AppData\Local\Microsoft\Windows\INetCache\Natasa%20Ljeskovic\Documents\Statut_Pravilnici_Samovrednovanje\Aleksandra\AppData\Local\Microsoft\Windows\INetCache\Content.Outlook\IP1MZBSP\Prilog%206.4e%20Directive%202005-36-EC.pdf) (односи се на узајамно признавање диплома, сертификата и осталих докумената о формалним квалификацијама), Малтешком декларацијом, као и другим релевантним документима који дефинишу систем образовања у медицинском пољу у Европској Унији (Position statement of the EAFP и FIP Statement of policy on good pharmacy education practice).  Комисија за обезбеђење квалитета, на основу анализе стања и савремених трендова у области, Наставном већу подноси извештај са предлогом корективних мера и активности како би се студијски програм унапредио и усагласио са програмима истакнутих страних научно-образовних институција. Пре почетка школске године Комисија за обезбеђење квалитета разматра увођење промена у студијским програмима које не захтевају реакредитацију и извештај о томе доставља Наставном већу Школе.  Комисија за обезбеђење квалитета у свом саставу има члана из реда студената. Такође, пре уписа наредне школске године, студенти су у обавези да одговоре на упитник који се односи на квалитет наставе, компетенције, предавачког и педагошког рада наставног особља, квалитет и обим студијских програма и др. Такође, као један од начина за праћења исхода учења и квалитета студијског програма, Школа је увела менторство које се огледа у праћењу студената током студирања. Ментори, на редовним састанцима са студентима дефинишу и разматрају сва питања која могу допринети унапређењу квалитета програма. Све податке и повратне информације добијене од студената, али и ментора, Комисија за обезбеђење квалитета разматра у циљу унапређења квалитета студијског програма.  Обавезан део студијског програма је стручна пракса. Услов за одлазак на стручну праксу су положени сви испити према плану и програму. У зависности од студијског програма, али и афинитета студената, стручна пракса се обавља у апотекама, медицинским лабораторијама, клиникама, домовима здравља и другим здравственим установама, као и у фармацеутским компанијама и инситутима са којима Школа има потписане уговоре о пословно-техничкој сарадњи. Током студирања, посебна пажња је посвећена оспособљавању студената да савесно, самостално или у сарадњи са другим стручњацима и стручно приступи решавању проблема и изазова током обављања професионалне делатности. На основу анкете послодаваца, стручна пракса је означена као најзначајнији сегмент студијског програма који је допринео оспособљавању студената за самостални рад.  У складу са унапред одређеним исходима учења и у циљу испуњења истих, активна настава се остварује у виду: теоријске наставе, практичне наставе, семинара, консултација, стручне праксе и ментoрства. Оцењивање се заснива на евалуацији исхода учења, а коначна оцена се изводи као збир бодова сакупљених полагањем предиспитних и испитних обавеза. Сваки предмет има јасно дефинисан начин и поступак стицања поена, што се јасно може видети у Књизи предмета.  Полагањем испита студент стиче одређен број ЕСПБ бодова. Сваки предмет је дефинисан одређеним бројем ЕСПБ бодова, у зависности од оптерећења студената које је исказано бројем часова активне наставе, али и самосталним радом студената потребним за савладавање градива. Примера ради, у оквиру једног предмета који носи 5 ЕСПБ поена, број часова активне наставе је 2+2, односно 30 часова предавања и 30 часова вежби. Поред часова активне наставе, студент улаже додатно ангажовање у припреми и полагању предиспитних и испитних обавеза што такође улази у укупан број ЕСПБ бодова. Број ЕСПБ поена које студент може да оствари по години студија износи 60. Укупан број ЕСПБ поена по студијском програму је 300 за интегрисане академске студије, 180 за основне струковне студије и 60 за специјалистичке академске студије. Успешност студената у савладавању градива и полагању испита се огледа у укупном броју ЕСПБ бодова које студент оствари. У циљу праћења испуњења исхода учења, Школа на кварталном нивоу сакупља и анализира податке о укупном броју остварених ЕСПБ поена за сваког студента појединачно. На основу резултата се дефинишу недостаци и дају инструкције за њихово уклањање.**У оквиру овог стандарда методом SWОТ анализе установа анализира и квантитативно оцењује следећe елементe:**   1. **усаглашеност ЕСПБ оптерећења са активностима учења потребним за достизање очекиваних исхода учења**; 2. **повратне информације из праксе о свршеним студентима и њиховим компетенцијама;**  б) Анализа слабости и повољних елемената Анализа слабости и повољних елемената је урађена од стране Комисије за обезбеђење квалитета и Декана Школа у два корака.  У првом кораку су кроз Браинсторминг сесију генерисани кључни елементи квалитета према SWOT категоријама процене (**S**trengths / Предности; **W**eaknesses / Слабости; **O**pportunities / Могућности; **T**hreats / Опасности.  У другом кораку су претходно идентификовани кључни елементи квалитета потом, кроз Дискусија сесију, извредновани по значају: (+++) високо значајно; (++) средње значајно; (+) мало значајно; (0) без значајности.  У оквиру Анализе слабости и повољних елемената, у даљем тексту се презентује SWOT анализа два одабрана елемента:  (1) **Усаглашеност ЕСПБ оптерећења са активностима учења потребним за достизање очекиваних исхода учења**;  (2) **Повратне информације из праксе о свршеним студентима и њиховим компетенцијама**.   |  |  | | --- | --- | | ***Интерна анализа*** | ***Екстерна анализа*** | | **Strengths (Снаге)**  Правилником о самовредновању и оцењивању квалитета прецизно је дефинисано:  (1) како се мери усаглашеност ЕСПБ опетерећења са активностима учења потребним за достизање очекиваних исхода учења ++  (2) које информације из праксе о свршеним студентима и њиховим компетенцијама су неопходне и како да се прикупе ++ | **Weaknesses (Слабости)**  (2) Из претходног периода је евидентно да је прикупљање повратних информација о свршеним студентима и њиховим компетенцијама представља објективан проблем, јер се по завршетку студија, са студентима по правилу прекида веза, а чак и када та веза са појединима постоји, то још не значи да су њихови послодавци вољни да сарађују на плану њиховог оцењивања као и да јавно презентују оцене. **+++**  Не постоји Алумни клуб на сајту Школа ++ | | **Opportunities (Могућности)**  (2) Постоји могућност да се постојећа комуникација свршени студент - Школа унапреди уз помоћ ИКТ, односно да се на сајту Школа постави страница алумни, која би имала намену да привуче свршене студенте да остану у даљој комуникацији са Школом и интензивирала активности Асоцијације алумни Школа. ++  Постоји могућност да се до тражених података од послодаваца свршених студената Школа дође преко Уније послодаваца. У том смислу би економија требало да направи уговор о пословно -техничој сарадњи са наведеном асоцијацијом.++ | **Threats (Опасности)**  (2) Досадашње искуство у вези прикупљања повратних информација о свршеним студентима указује да постоји реална опасност:   * да дође до прекида везе на релацији свршени студент – Школа, и то из више разлога. +++ * да се не добију тражени подаци од Националне службе за запошљавање, најчешће из бирократских разлога. +++ * да послодавци по правилу нису заинтересовани да учествују у оцењивању свршених студената Школа. +++ |   **в)** **Предлози за побољшање и планиране мере**  в1) Да Школа размотри могућност организовања саветовања - панел расправе на тему „Усаглашеност ЕСПБ оптерећења са активностима учења потребним за достизање очекиваних исхода учења“, уз присуство наставног особља и студената Школа и других високошколских установа.  в2) Да се на сајту Школе дода, односно креира нова страница Алумни клуб за дипломиране студенте Школа, као и да се задужи лице да сервисира и ажурира ту страницу.  в3) Да Школа размотри могућност потписивања меморандума и/или уговора о пословно-техничкој сарадњи са Националном службом за запошљавање и Унијом послодаваца како би се обезбедио поузданији начин за прибављање повратних информација о дипломираним студентима Школе. |
| **д) Показатељи и прилози за стандард 4**  [**Табела 4.1.**](../Tabele/Tabela%204.1.docx) Листа свих студијских програма који су акредитовани на високошколској установи од 2011. године са укупним бројем уписаних студената на свим годинама студија у текућој и претходне 2 школске године  [**Табела 4.2.**](../Tabele/Tabela%204.2.docx) Број и проценат дипломираних студената (у односу на број уписаних) у претходне 3 школске године у оквиру акредитованих студијских програма. Ови подаци се израчунавају тако што се укупан број студената који су дипломирали у школској години (до 30. 09.) подели бројем студената уписаних у прву годину студија исте школске године. Податке показати посебно за сваки ниво студија.  [**Табела 4.3.**](../Tabele/Tabela%204.3.docx) Просечно трајање студија у претходне 3 школске године. Овај податак се добија тако што се за студенте који су дипломирали до краја школске године (до 30.09.) израчуна просечно трајање студирања. Податке показати посебно за сваки ниво студија.  [**Прилог 4.1**](../Prilozi/Прилог%204.1.%20Анализа%20резултата%20анкета%20о%20мишљењу%20дипломираних%20студената.docx)**.** Анализа резултата анкета о мишљењу дипломираних студената о квалитету студијског програма и постигнутим исходима учења.  **[Прилог 4.2](../Prilozi/Прилог%204.2.%20Анализа%20резултата%20анкета%20о%20задовољству%20послодаваца.docx).** Анализа резултата анкета о задовољству послодаваца стеченим квалификацијама дипломаца. |