|  |
| --- |
| **Стандард 8: Квалитет студената**  Квалитет студената се обезбеђује селекцијом студената на унапред прописан и јаван начин, оцењивањем студената током рада у настави, перманентним праћењем и проверавањем резултата оцењивања и пролазности студената и предузимањем одговарајућих мера у случају пропуста. |
| Школа je у претходном разматраном периоду примењивао општу институционалну стратегију с обзиром на процедуре пријема и признавања образовања.  Комисија је овај елемент квалитета вредновала на основу увида:   * у дефинисане поступке уписа, * у пријемне испите кандидата за упис на бази случајног узорка,   на основу чега је оценила ниво испуњености стандарда овог елемента квалитета:*квалитет задовољава у потпуности.*  Школа је у претходном разматраном периоду **поштоваo равноправност студената по свим основама**. Једнакост и равноправност студената по свим основама (раса, боја коже, пол, сексуална оријентација, етничко, национално или социјално порекло, језик, вероисповест, политичко или друго мишљење, статус стечен рођењем, постојање сензорног или моторног хендикепа и имовинско стање) је загарантована, као и могућност студирања за студенте са посебним потребама.  Комисија je оцену овог елемента стандарда квалитета формирала на основу мишљења студената путем анкета актуелних студената по Обрасцу 2 на питање које се односи на наставнике и сараднике: *Поштује и у пракси спроводи једнакост и равноправност студената по свим основама.*  **Процедуре за пријем** студената на Школи су дефинисане:   * Правилником о упису, * Правилником о мастер студијама, и * јавно објављене у Конкурсу за упис на студије и на сајту Школе и исте се доследно спроводе.   **Упис у прву годину студија врши** се на основу конкурса и у складу са Законом, и подзаконским актима Школе -Статутом школе. Уписом у Школу стиче се статус студента. Својство студента се задржава уписом наредне године студија или обнављањем уписане године. Свој студенски статус студент исказује са студентском легитимацијом, односно индексом.  Одлуку о броју студената који се уписују у прву годину студија доноси Савет Школе на предлог Наставног већа Школе за сваку студијску групу а у складу са акредитацијом Школе.  За овај студијски програм предвиђен је упис 40 студената. Услов за упис је претходно завршена средња школа и положен пријемни испит који предвиђа полагање **предмета Здравствена нега**, што је дефинисано Статутом установе.  Пријемни испит биће обављен у складу са препорукама Министарстава просвете, науке и технолошког развоја и Статутом Школе Објављивање резултата биће на јединственој ранг листи. Уколико кандидат има примедбу на јединствену ранг листу, може уложити приговор директору школе према посебном распореду као и доношење решења по жалбама. Објављивање коначне ранг листе и упис примљених кандидата обавиће се у складу са подзаконским актима школе.  **Процедуре оцењивања** на Школи су јасно дефинисане Правилником о испитима и оцењивању на испитима, односно спецификацијама предмета које су јавно објављене за све студијске програме на сајту Школе (линковане су у оквиру курикулума сваког од студијских програма) и доследно се спроводе, а што могу да потврде резултати са сваког од испита.  На Школи на уводном часу наставници и сарадници упознају студенте о критеријумима, правилима и процедурама оцењивања. Школа прибавља мишљења актуелних студената о поштовању критеријума правила и процедура од стране наставника и сарадника путем анкете (Образац 2), у складу са Правилником, члан 82. Надлежни за испуњење наведеног услова су помочник директора за наставу и директор Школе. Комисија прибавља мишљења од надлежних о спровођењу овог дела обезбеђење квалитета на Школи, обрађује и анализира податке, у складу са Табелом бр. 1 оцењује квалитет и сачињава извештај Наставно-научном већу. У случају одступања од минималног нивоа квалитета наставника или сарадника на неком предмету Наставно веће налаже декану да предузме корективне мере, које се састоје у упозорењима наставницима и сарадницима да у наредном семестру поступају у складу са установљеним критеријумима, правилима и процедурма, а за контролу њиховог спровођења задужује продекана за наставу.  Комисија је констатовала да инфраструктура за студенте испуњава услове по Стандарду, односно захтеве који важе за високошколске установе.  Школа је **активно учешће студената у процени услова и организације студијских програма** обезбедио Правилником, члан 36, кроз тачке 3, 4, 6, 7, 9, у којима се оцењивање квалитета обавља путем анкета актуелних и свршених студената Школе.  **Студентске процене квалитета студијских програма раде се систематично**, и то:  директно, од стране свршених студената:   * за сваку школску годину, * за све нивое студија, * за сваки студијски програм,   индиректно кроз оцену предмета, од стране актуелних студената   * за сваку школску годину, * за све нивое студија, * за сваки студијски програм, * за сваки семестар, * за сваку годину студија, * за сваки предмет из курикулума, * за наставнике и сараднике,   као и да се резултати процене користе у повећању квалитета наставе.  Односи наставник/студент **резултат су сталог преиспитивања**, у оквиру Начина и поступака за обезбеђење квалитета студената у складу са Правилником, члан 62. тачке 1 до 11, чиме се недвосмислено обезбеђује постизање образовних циљева.  Школа има усвојене **процедуре и мере које примењује у случају сувише ниске пролазности по предметима**, програмима, годинама студија. Наведене процедуре и мере су саставни део Начина и поступака за обезбеђење квалитета студената Правилника, члан 62, тачке 9 и 10, којима се систематично прати пролазност студената на испитима и остварење пројектоване дистрибуције оцена за три узастопна испитна рока у години.  **У оквиру овог стандарда медодом SWОТ анализе установа анализира и квантитативно оцењује неке од следећих елемената:**   * **рад на планирању и развоју каријере студената**, * **студентско организовање и учешће у одлучивању.**  б) Анализа слабости и повољних елемената Анализа слабости и повољних елемената је урађена од стране Комисије за обезбеђење квалитета и декана Факултета у два корака.  У првом кораку су кроз Браинсторминг сесију генерисани кључни елементи квалитета према SWOT категоријама процене (**S**trengths / Предности; **W**eaknesses / Слабости; **O**pportunities / Могућности; **T**hreats / Опасности.  У другом кораку су претходно идентификовани кључни елементи квалитета потом, кроз Дискусија сесију, извредновани по значају: (+++) високо значајно; (++) средње значајно; (+) мало значајно; (0) без значајности.  У оквиру Анализе слабости и повољних елемената, у даљем тексту се презентује **SWOT анализа два** одабрана елемента:  (1) **Студентско организовање и учешће у одлучивању,**  (2) **Рад на планирању и развоју каријере студената.**   |  |  | | --- | --- | | ***Интерна анализа*** | ***Екстерна анализа*** | | **Strengths (Снаге)**  (1)  Спроводи се редовно организовање студената и формирање Студентског парламента сваке друге године у априлу месецу. ++  Усвојен Статут Студентског праламента.+  Обавља се редовно информисање чланова студентског парламента од стране менаџмента Школе.++  Представници студената су укључени у органе Школе. +++  (2)  Постоје знања на Факултету за каријерно вођење. +++ | **Weaknesses (Слабости)**  (1)  Периодичност избора чланова Студентског парламента који се спроводи сваке друге године у априлу месецу доводи до персоналних промена чланова, чиме се прекида континуитет у раду студената, а што проузрокује да ново укључени чланови Студентског парламента треба тек да се упознају са својим обавезама и дужностима. ++  Недовољна обавештеност студената о својим правима и обавезама. ++  (2)  Непостојање система за организовано каријерно вођење студената на Школи. +++ | | **Opportunities (Могућности)**  (1)  Могућност ангажовања представника Факултета из реда наставног особља и Савета у циљу информисања студената о њиховој улози у одлучивању у оквиру органа Школе.++  Могућност ангажовања представника студената у Студентској конференцији универзитета Србије (АКСС). +++  (2)  Могућност да се за каријерно вођење на Школи нормативно уреди. ++ | **Threats (Опасности)**  (1)  Постоји опасност од тога да укључење студената у органе Факултета постане више формално.+  Недовољна информисаност и заинтересованост студената за учешће у одлучивању. + |   **в)** **Предлози за побољшање и планиране мере**  в1)Предузети активности да се Студентски пaрламент Школе активно прикључи Студентској конференцији АКСС Србије.  в2) Урадити системску анализу о потреби и могућностима формирања Центра за каријерно вођење на Факултету. |
| **д) Показатељи и прилози за стандард 8**  [**Табела 8.1**](../Tabele/Tabele%208.1.pdf)**.** Преглед броја студената по степенима, студијским програмима и годинама студија на текућој школској години  [**Табела 8.2**](../Tabele/Tabele%208.2.docx). Стопа успешности студената. Овај податак се израчунава за студенте који су дипломирали у претходној школској години (до 30.09) а завршили студије у року предвиђеном за трајање студијског програма  [**Табела 8.3**](../Tabele/Tabele%208.3.docx)**.** Број студената који су уписали текућу школску годину у односу на остварене ЕСПБ бодове (60), (37-60) (мање од 37) за све студијске програме по годинама студија  [**Прилог 8.1.**](../Prilozi/Прилог%208.1%20Правилник%20о%20упису%20студената.pdf) Правилник о процедури пријема студената  [**Прилог 8.2**](../Prilozi/Prilog%208.2.doc)**.** Правилник о оцењивању  [**Прилог 8.3**](../Prilozi/Prilog%208.3)**.** Процедуре и корективне мере у случају неиспуњавања и одступања од усвојених процедура оцењивања (Извод из Правилника за самовредновање и оцењивање квалитета Факултета) |