|  |
| --- |
| **Стандард 5: Квалитет наставног процеса**  Квалитет наставног процеса обезбеђује се кроз интерактивност наставе, укључивање примера у наставу, професионални рад наставника и сарадника, доношење и поштовање планова рада по предметима, као и праћење квалитета наставе и предузимање потребних мера у случају када се утврди да квалитет наставе није на одговарајућем нивоу. |
| **Висока здравствена школа струковних студија „Медика“ - Београд** (у даљем тексту: Школа) примењује Стандард 5: Квалитет наставног процеса који се обезбеђује кроз интерактивност наставе, укључивање примера у наставу, професионални рад наставника и сарадника, доношење и поштовање планова рада по предметима, као и праћење квалитета наставе и предузимање потребних мера у случају када се утврди да квалитет наставе није на одговарајућем нивоу, а што је евидентно из Правилника о самовредновању и оцењивању квалитета.  Календар наставе за основне и мастер струковне студије за наредну школску годину објављује се најмање 15 дана пре почетка нове школске године. Календар наставе садржи термине наставних (радних) дана, распуста, празника.  Распоред часова теоријске и практичне наставе за основне и мастер струковне студије за наредну школску годину објављује се најмање 15 дана пре почетка школске године. Ажурирани распоред часова објављује се периодично. Распоред часова израђује Комисија за израду распореда, а одобрава га помоћник директора за наставу.  Распоред студената по групама се објављује за сваки предмет најмање 2 дана пре почетка вежби из одређеног предмета. У распореду се налазе термини колоквијума, практичних испита и других предиспитних и испитних обавеза. Студенти преко е-сервиса могу да пријављују испите, попуњавају анкете, имају увид у своје положене испите, број ЕСПБ, да примају информације из студентске службе и других служби Школе.  Настава (практична и теоријска) је интерактивна, обавезно укључује примере из праксе, подстиче студенте на размишљање и креативност, самосталност у раду и примену стечених знања. Стручна пракса се одвија у (болницама, домовима здравља, институтима). Студенти основних струковних студија током све 3 године студија имају велики број обавезних часова праксе у здравственим установама. Извештај о реализацији Студентске стручне праксе наведен је у Стандарду 4.  Током извођења предавања и вежби наставници и сарадници поступају веома професионално и имају коректан однос према студентима, што потврђују резултати Анкете о вредновању педагошког рада наставника и сарадника према којима су професионалност и етичност наставника/сарадника у комуникацији са студентима оцењени просечном оценом од 4,80, при чему су вредновани компетентност, начин преношења знања, доступност студентима и одговорност у обављању наставних обавеза.  Квалитет наставног процеса такође се вреднује и од стране студената мастер струковних студија. Одговарајући упитници за сваки од наведених видова последипломских студија припремљени су по узору на сличне упитнике за процену квалитета последипломског образовања релевантних институција из земље и иностранства.  Курикулумом сваког предмета, који се налази у Књизи предмета, дати су основни подаци о сваком предмету. Садржаји курикулума као и наставне методе за њихову примену одговарају постизању циљева одговарајућих студијских програма и исхода учења, као што је описано у стандарду 4. Планирање, припрема и реализација наставе за конкретан наставни предмет усклађују се према потребама студијског програма и описа наставног предмета кроз Картоне предмета, који су израђени по стандардима Националног савета за акредитацију.  Картон предмета за сваки предмет садржи:   * основне податке о предмету: назив, година, број ЕСПБ, условност предмета; * циљеве предмета; * садржај и структуру предмета; * план и распоред извођења наставе (предавања и вежбе); * начин оцењивања на предмету; * уџбенике, односно обавезну и допунску литературу; * податке о наставницима и сарадницима на предмету   Све информације, потребни материјали за предавања и вежбе, као и обавештења доступни су на интернет страници Школе.  Процедура и правила полагања испита дати су у Правилнику о студирању који је доступан на интернет страници Школе.  Распоред испита утврђен је за целу годину у договору са наставницима, при чему се уважавају предлози студената који имају своје представнике у Студентском парламенту.  На Школи се систематски прати спровођење плана наставе, као и планова рада на појединим предметима, оцењује квалитет наставе и предузимају корективне мере за његово унапређење. О одржаној теоријској и практичној настави води се писана евиденција у оквиру Дневника наставе на предмету. Дневник наставе мора да садржи: датум, време и место одржавања часа, наставну јединицу која је тог часа обрађена, име и потпис наставника/асистента који је одржао час и напомене (нпр. број присутних студената и сл.). Предметни наставни/руководилац предмета је одговоран за тачност Дневника наставе на датом предмету, и обавезан је да га овери својим потписом. Уколико је декан именовао одговорног наставника за наставу из клиничког предмета у наставној бази, Дневник наставе оверава именовани одговорни наставник у наставној бази.  Помоћник директора за наставу координира целокупни наставни процес и стара се о правилном и доследном спровођењу теоријске и практичне наставе, као и испита. Примена распореда наставе и испита се контролише кроз јавност рада. Уколико дође до непредвиђене промене у распореду наставе, предметни наставник или шеф Катедре на којој се одржава настава је дужан да о томе благовремено обавести продекана за наставу. Наставници који се не придржавају плана рада на предмету или не постижу одговарајући квалитет наставе упозоравају се на потребу побољшања и по потреби им се обезбеђује потребно усавршавање.  **Aнализа и процена стандарда**  Школа испуњава захтеве овог стандарда, јер:   1. Наставници и сарадници Школе имају професионалан и коректан однос према студентима у току извођења наставе, као и у току осталих активности везано за успешно полагање испита, 2. На свим студијским програмима распоред наставних активности се објављује на сајту Школе (пре почетка наставе), усклађен је са осталим обавезама и потребама студената и доследно се спроводи, 3. Распоред испита се објављује на сајту Школе: за све рокове (пре почетка септембарског испитног рока и ускађен је са потребама студената. 4. Настава је интерактивна, а одређени број часова се изводи у лабораторијама Школе у мањим групама где се подстиче самостални рад студената, 5. На сајту Школе су за сваки предмет објављени: циљеви предмета, методе наставе, начин оцењивања, начин вредновања појединих предиспитних и испитних обавеза, потребна литература, структура предмета, као и основни подаци о наставницима и сарадницима, 6. Одсеци се брину о редовности и регуларности наставе на свим студијским програмима.   **У оквиру овог стандарда медодом SWOT анализе установа анализира и квантитативно оцењује неке од следећих елемената:**   * **избор метода наставе и учења којима се постиже савладавање исхода учења.**  б) Анализа слабости и повољних елемената Анализа слабости и повољних елемената је урађена од стране Комисије за обезбеђење квалитета и декана Факултета у два корака.  У првом кораку су кроз Браинсторминг сесију генерисани кључни елементи квалитета према SWOT категоријама процене (**S**trengths / Предности; **W**eaknesses / Слабости; **O**pportunities / Могућности; **T**hreats / Опасности.  У другом кораку су претходно идентификовани кључни елементи квалитета потом, кроз Дискусија сесију, извредновани по значају: (+++) високо значајно; (++) средње значајно; (+) мало значајно; (0) без значајности.  У оквиру Анализе слабости и повољних елемената, у даљем тексту се презентује **SWOT анализа** одабраног елемента: **Избор метода наставе и учења којима се постиже савладавање исхода учења код студијског програма основних студија**   |  |  | | --- | --- | | ***Интерна анализа*** | ***Екстерна анализа*** | | **Strengths (Снаге)**  Методе наставе и учења којима се постиже савладавање исхода учења су прецизно дефинисане спецификацијама (описима) предмета за сваки студијски програм. +++  Методе наставе и учења којима се постиже савладавање исхода учења су стандардизоване у великом степену. ++ | **Weaknesses (Слабости)**  Стандардизација метода наставе и учења у извесној мери спутава креативност наставника у избору оптималне методе наставе и учења. **++**  Већина наставника и сарадника у оквиру држања наставе, у циљу презентовања наставних садржаја, примењује PowerPoint презентације уз помоћ видео пројектора. Овај начин држања наставе пружа многе погодности и за наставнике, односно сараднике и за студента, али има извесне слабости које се манифестују у следећем:  (1) презасићеност студената бројним видео слајдовима и монотонијом која после дужег времена њихове примене може да уследи, ++  (2) пасивизација студената, односно недовољна интерактивност у настави која из оваквог начина рада најчешће произилази. +++ | | **Opportunities (Могућности)**  Освежавање наставе новим начином предавања, на пример дискусијама на задату тему. + | **Threats (Опасности)** |   **в)** **Предлози за побољшање и планиране мере**  в1) Потребно је да сваки наставник, односно сарадник, у оквиру свог предмета, критички преиспита постојећи метод извођења предавања, односно вежби посебно са становишта начина презентовања наставних садржаја. Критичко преиспитивање подразумева да менаџери предмета заједно са наставницима и сарадницима на истом предмету спроведу интерну евалуацију наставе са становишта метода рада кроз неку врсту интерне (само у оквиру тог предмета) анкете или разговоре са студентима на тему иновирања наставе новим начином предавања, односно вежби, на пример дискусијама на задату тему, панел дискусијама и сл. На основу спроведеног критичког прeиспитивања извести закључак о евентуалној потреби промене метода рада. |
| **д) Показатељи и прилози за стандард 5**  [**Прилог 5.1.а.**](../Prilozi/Prilog%205.1.a.%20Izvestaj%20STUDENTI%20NASTAVNICI.doc) Анализа резултата анкета студената о квалитету наставног процеса – студенти оцењују наставнике  [**Прилог 5.1.б.**](../Prilozi/Prilog%205.1.b.%20Izvestaj%20STUDENTI%20skola%20programi.doc) Анализа резултата анкета студената о квалитету наставног процеса – студенти оцењују СП и Школу  [**Прилог 5.2**](../Prilozi/Prilog%205.2%20-%20Procedure.pdf)**.** Процедуре и поступци који обезбеђују поштовање плана и распореда наставе  [**Прилог 5.3.**](../Prilozi/Прилог%205.3%20а%20Правилник%20о%20избору%20наставника.pdf) Доказ о спроведеним активностима којима се подстиче стицање активних компетенција наставника и сарадника:  [**Прилог 5.3.1.**](../Prilozi/Prilog%205.3.b%20Pravilnik%20o%20NID.doc) Програм научноистраживачког рада. и Програм развоја научно-истраживачког подмлатка |